- Hindi News
- No fake news
- BJP IT Cell Claims Manik Moitro's Youth Killed In Ongoing Violence In Bengal? Know Its Truth
फेक न्यूज एक्सपोज:बीजेपी आईटी सेल का दावा बंगाल में चल रही हिंसा में गई मानिक मोइत्रो नामक युवक की जान? जानिए इसकी सच्चाई
क्या हो रहा है वायरल: सोशल मीडिया पर एक पोस्ट वायरल हो रहा है। पोस्ट में मानिक मोइत्रो नामक एक युवक की फोटो है। पोस्ट में फोटो के साथ लिखा है, पश्चिम बंगाल विधानसभा चुनाव के बाद हो रही हिंसा में सीतलकुची के मानिक मोइत्रो की जान गई।
इस पोस्ट को सोशल मीडिया पर बीजेपी पश्चिम बंगाल के अकाउंट से शेयर किया गया था। हालांकि, अब इस पोस्ट को हटा दिया गया है।
और सच क्या है?
- वायरल पोस्ट की सच्चाई जानने के लिए हमने इसे गूगल पर रिवर्स सर्च किया। सर्च रिजल्ट में हमें ये पोस्ट अभरो बनर्जी के सोशल मीडिया अकाउंट पर मिला।
- पोस्ट शेयर करते हुए अभरो ने लिखा, मैं अभरो बनर्जी हूं। मैं स्वस्थ हूं, जीवित हूं और सीतलकुची से लगभग 1,300 किमी दूर हूं। बीजेपी आईटी सेल दावा कर रहा है कि मैं माणिक मोइत्रा हूं और सीतलकुची में मर गया हूं। कृपया ऐसे नकली पोस्ट पर विश्वास न करें और कृपया चिंता न करें। मैं दोहराता हूं: मैं (अभी भी) जीवित हूं।
- अभरो बनर्जी की प्रोफाइल चेक करने पर हमें पता चला कि अभरो पेशे से पत्रकार हैं और इनकी फोटो को बीजेपी आईटी सेल ने गलत दावे के साथ सोशल मीडिया पर शेयर किया था।
- साफ है कि सोशल मीडिया पर वायरल हो रहा पोस्ट फेक है। पोस्ट में दिख रहा मानिक मोइत्रो नामक शख्स पत्रकार अभरो बनर्जी हैं। जिनकी फोटो गलत दावे के साथ शेयर की जा रही है।
tgl_Latn eng_Latn eng_Latn hin_Deva hin_Deva hin_Deva hin_Deva hin_Deva hin_Deva hin_Deva hin_Deva